Tisztelt Szülők!

Teljes hetet kezdünk különleges, otthoni tanulással. Mindenki számára kihívás. Nézzük az előnyeit: a gyerek saját ritmusában tanulhat, a szülő több időt tölthet vele, a pedagógus megtanulja a technika adta lehetőségek között kiismerni magát, és a megfelelő tartalmakat kiválasztani.  Eddig igyekeztünk a képernyő bűvöletétől távol tartani gyermekeinket, most pedig ez a kapcsolattartási eszközünk.

Iskolai munkánk alapja a tankönyv és a munkafüzet, ezért az otthoni tanulás is ezek használatára épül. A különböző témák kínálta célirányos beszélgetések, véleménynyilvánítások, magyarázatok elmaradnak. Nem pótolható a közös munka öröme és izgalma sem. Nincs közösségi élmény. Az általam küldött tartalmak ezt igyekeznek egyensúlyozni. Amennyiben tehetik, segítsenek gyermekeiknek ezek elérésében, megismerésében.

A múlt héten anyanyelvből és románból előkészítettük az e heti munkát is. Eszerint két betűt gyakorolnak be, és románból az állatokkal ismerkednek. Matematikából nem volt alkalmam előrelépni, hiszen keddenként nincs matematika. Ezért küldtem a múlt héten csak matematikára vonatkozó feladatokat, melyek tárgya a 16, 17, 18-ból való kivonás. Az erre vonatkozó feladatok a Számösvényben a 25-27. oldalon találhatók. A Gyakorlóban a 48, 49-es oldalon dolgozhattak. Ha ez nincs meg, akkor hozzá lehet fogni.

 Összegzem az erre a hétre tervezett tartalmakat:

|  |  |  |
| --- | --- | --- |
| ANYANYELV | ROMÁN | MATEMATIKA |
| z betű  | Animale domestice | Testek mozgása |
| r betű | Animale sălbatice | Kivonás átlépéssel 30-as számkörben |
| Különösen fontos a tankönyvi és munkafüzeti szövegek olvasásának gyakorlása.  | Hasznos a tankönyvhöz tartozó digitális anyag.Küldök a témával kapcsolatos internetes anyagot is, de ez csak javaslat. Bármilyen eszközt fel lehet használni, ami a tanulást szolgálja. | Az első témát gyakorlatiasan kell megközelíteni. Fedezze fel a gyerek, mi szükséges ahhoz, hogy megmozdítson egy tollút, egy kockát…,így alakul ki az erő fogalma a mozgásállapotra vonatkoztatva. Figyelje meg, hogy mekkora erővel tud elmozdítani tárgyakat, milyen irányba, számít-e az, hogy a tárgy melyik pontját éri húzó- vagy tolóerő. Beszélgetni lehet a gyorsulásról, lassulásról, az egyenes és görbe vonalú mozgásról, a szabadesésről – mindezt a hétköznapi élettel kapcsolatban. Lehet rekordokat keresni az állatvilágban (gepárd, antilop, lajhár, fecske…), a kocsik, kerékpárok világában… |

Igyekszem küldeni az interaktív anyagot, egyéb ötleteket.

Köszönöm a visszaigazolásokat, a javaslatokat. Egymással is osszák meg a hasznos felületeket.

Telefonon bármikor hívható vagyok.

Szép napot!